سامى له‌ لێدوانيگ ك(شه‌فه‌ق نيوز)ئاگادارى بوى، وت: جمشت گۆڕان دويا وه‌ره‌قه‌ى خوه‌ى له‌ رويداگه‌يل سلێمانى ده‌رخست و نيازى ئه‌وه‌ نيه‌ جاريگ تر باێده‌و ئه‌را بان مێز گفتگوو سياسى له‌ هه‌رێم و هه‌ر له‌ سه‌ره‌تاى دامه‌زراننى خوه‌ى وه‌ ناونيشان ئۆپۆزسيۆن نيشانداو دوياخريش بڕيار دا به‌شدارى حوكم بكاو ئيسه‌يش ئى ره‌فتاره‌يله‌ په‌يڕه‌و ئه‌كا.
سامى هه‌ميش وت: جمشت گۆڕان هه‌ر له‌ رووژ يه‌كه‌م خوه‌ينيشانداينه‌يله‌و تائيسه‌ گاڵ خوه‌ينيشانده‌ره‌يل ئه‌ياد باره‌گايه‌يل پارتى كوچگواران بكه‌ن و به‌شداريش بويه‌ له‌ كه‌فتنه‌وه‌ى كوشتار و زه‌خمداربوين مه‌ردم خوه‌ينيشانده‌ر.
